
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL


Tasg 1
Rhan A

Adolygiad Datblygiadol 

Arweiniad: 
Mae Tasg 1 rhan A yn gofyn i chi ddefnyddio model adfyfyrio i fyfyrio ar eich arfer blaenorol a’ch anghenion datblygiadol i’r dyfodol. Dylech ei chwblhau trwy ystyried y gwaith rydych chi wedi’i wneud ers cymhwyso. Wrth drafod â’ch mentor a/neu eich goruchwyliwr/rheolwr llinell, nodwch eich anghenion datblygiadol i’r dyfodol fel rhan o’ch Cynllun Unigol Tair Blynedd Gyntaf o Ymarfer o dan bob un o’r 3 deilliant dysgu isod.
Rhaid i chi fodloni’r Deilliannau Dysgu ar gyfer y dasg hon (gweler atodiad 4 y llawlyfr).

Atebwch holl elfennau’r cwestiwn isod.


	Cwestiwn:

Gan ddefnyddio model adfyfyriol, myfyriwch yn feirniadol ar eich datblygiad proffesiynol ers cymhwyso’n weithiwr cymdeithasol. Ar sail hyn ac wrth drafod â’ch mentor/goruchwyliwr/rheolwr llinell, ewch ymlaen i nodi a chyfiawnhau eich anghenion datblygiadol i’r dyfodol dros y 12 mis sydd i ddod o dan bob un o 3 deilliant dysgu Gofal Cymdeithasol Cymru (GCC) a restrir isod, gan roi o leiaf un angen datblygiadol ar gyfer pob un o’r deilliannau dysgu isod:

1. Dadansoddi wrth asesu er mwyn hysbysu ymyriadau.
2. Cydweithio â phobl sydd angen gofal a chymorth, eu gofalwyr a gweithwyr proffesiynol eraill.
3. Ymyriadau a defnyddio barn broffesiynol mewn sefyllfaoedd cynyddol gymhleth.

Rhaid i’r dasg hon gyfeirio at sut mae’r oruchwyliaeth, yr hyfforddiant, y dysgu a’r ymchwil wedi dylanwadu ar eich ymarfer, a sut y byddant yn gwneud hynny.


750 o eiriau (+/- 10%:  dylech gynnwys eich cyfrif geiriau gwirioneddol ar ddiwedd pob adran).


Yn y dasg yma byddwn yn defnyddio model myfyriol i fyfyrio ar fy natblygiad proffesiynol ers cymhwyso fel gweithiwr cymdeithasol gan sicrhau fy mod yn nodi a chyfiawnhau fy anghenion dysgu i’r dyfodol. 
Y model myfyriol rwyf wedi penderfynu defnyddio yw model adfyfyrio Borton (1970). Rwyf wedi penderfynu dewis y model yma gan fod y model yma yn gadael i unigolion sydd yn dewis ei ddefnyddio ffocysu ar y gweithgaredd maen nhw eisiau ei ddefnyddio (Jasper 2006). Mae model Borton yn cael ei rhannu mewn i dri rhan sef yr ‘what, so what a now what?’. Teimlaf fod y model yma yn ffordd syml ond effeithiol i allu ateb y cwestiwn uchod ynglŷn â fy ymarfer i fel gweithiwr cymdeithasol sydd newydd gymhwyso.

Wrth edrych ar fy mlwyddyn gyntaf mewn ymarfer, gweler fy mod wedi cael ddigonedd o brofiadau gwahanol o weithio fel gweithiwr cymdeithasol o fewn tîm plant a chefnogi teuluoedd. Yn ystod fy mlwyddyn gyntaf rwyf wedi cael y cyfleoedd o fewn goruchwyliaeth a sesiynau gyda fy nhiwtor i drafod fy anghenion dysgu ar gyfer y dyfodol. Rwyf hefyd wedi cael y cyfle i adlewyrchu ar rhain pan roeddwn yn fyfyriwr gwaith cymdeithasol a beth allwn ni wneud i gyrraedd yr anghenion dysgu yma i ehangu fy ymarfer o fewn gwaith cymdeithasol.

Er mwyn trafod fy anghenion dysgu yn y darn hwn fel rwyf wedi esbonio yn gynharach byddwn yn defnyddio model Borton (1970) i adlewyrchu ar fy ymarfer a beth sydd ar gael i ehangu fy natblygiad o fewn y maes.

Fy anghenion dysgu gyntaf yw datblygu fy ngallu i gwblhau asesiadau cyflawn a manwl yn y maes plant. Y mathau yma o asesiadau yn gallu cynnwys unrhyw waith llys. Felly yn dilyn y model adlewyrchol yn y rhan ‘what’. Gallaf adlewyrchu fy mod wedi cael y cyfle i gwblhau asesiadau a’r ffurf gofal a chymorth ac mewn ffurf diogelu plant yn y flwyddyn gyntaf yn effeithiol. Mae Borton (1970) yn honni bod y ffactor yma yn sicrhau fod unigolion gyda’r gallu i ffocysu ar y prif faterion a godwyd.

Drwy ddefnyddio’r model yma i adlewyrchu ar yr anghenion dysgu, teimlaf fy mod wedi gadael i mi ffocysu yn uniongyrchol ar yr asesiadau yma. Mae asesiadau yn rhan hanfodol o fewn gwaith cymdeithasol ac mae’r Ddeddf Plant (1989) yn datgan fod gan awdurdodau lleol ddyletswydd i ddiogelu a hyrwyddo lles plant o fewn yr ardal sydd mewn angen. Mae sicrhau fod yr asesiadau rydym yn ei gyflawni yn holl bwysig i’r plant rydym yn ei chefnogi er mwyn sicrhau fod yr gefnogaeth gywir yn cael ei rhoi mewn lle. Felly er mwyn cyflawni'r asesiadau yma i fy llawn botensial rwyf angen edrych ar yr ‘so what’ a beth rwyf angen wneud i gyrraedd hyn. Yn yr 12 mis nesaf rwyf am sicrhau fy mod yn cael digon o gyfleoedd i fynd allan i gysgodi fy nghyd-weithwyr a chael y profiad o wneud asesiadau mwy cymhleth. Yn ogystal â hyn rwy’n awyddus iawn i fynd a’r hyfforddiant ‘Gweithio gyda theuluoedd anodd, peryglus ac sy’n osgoi’. Teimlaf fydd yr hyfforddiant yma yn fuddiol iawn i mi gan fod cynnal asesiadau yn rhan hanfodol o’r swydd a fydd cael gwybodaeth ynglŷn â sut i weithio gyda theuluoedd yn addas iawn.
Yn y flwyddyn ddiwethaf rwyf wedi datblygu anghenion dysgu sef mynd allan i wneud ymchwiliadau adran 47. Yn y flwyddyn ddiwethaf rwyf wedi cael y cyfle i fynd allan a’r nifer fechan o ymchwiliadau adran 47. Mae’r uchod yn angen dysgu i mi oherwydd o fewn y tîm rwy’n gweithio mae nifer o ymchwiliadau adran 47 yn digwydd. Yn fuan ar ôl cymhwyso gefais y cyfle i fynd a’r hyfforddiant ‘Joint Investigation’ (JIT). Felly, rwyf wedi cael yr hyfforddiant i fynd allan i gynnal ymchwiliadau adran 47 ond ddim wedi cael llawer o brofiad ar hyn o bryd. Er mwyn datblygu'r anghenion dysgu yma byddwn yn ceisio cysgodi fy nghyd-weithwyr yn gyson i ddatblygu fy hyder i fynd allan i wneud ymchwiliad adran 47 ar ben fy hun neu gyda’r heddlu os bydd rhaid.

Yn ogystal â’r materion uchod rwyf hefyd wedi cael y cyfle i fynychu hyfforddiant cyfathrebu’n gydweithredol yn fy mlwyddyn gyntaf. Yn sicr wnaeth yr hyfforddiant yma ehangu fy galluedd i ymdopi gyda sgyrsiau anodd gyda phlant a theuluoedd a datblygu fy sgiliau cyfathrebu o fewn sefyllfaoedd sensitif. Hefyd mae gallu cyfathrebu’n gydweithredol yn sicrhau fod asiantaethau yn gallu rhannu gwybodaeth a chanlyniadau yn effeithiol. Mae Weinstein et al (2003) yn honni fod cyfathrebu’n gydweithredol rhwng gweithwyr proffesiynol a defnyddwyr gwasanaeth yn angenrheidiol i sicrhau fod gwasanaethau yn cael ei ddarparu.

Yr anghenion dysgu olaf sydd yn berthnasol yw fy mod am ddatblygu elfennau risg o fewn gwaith cymdeithasol mwy cymhleth i allu mynd ati i wneud penderfyniadau yn annibynnol. Wrth weithio ar yr angen dysgu yma byddwn yn datblygu fy marn broffesiynol mewn sefyllfaoedd cynyddol gymhleth.


810 Geiriau. 














Tasg 1 
Rhan B 
Adolygiad Datblygiadol 

Arweiniad:
Cwestiwn dwy ran yw Tasg 1 rhan B, a pharhad o dasg 1 rhan A, ac mae’n rhaid i chi gyfeirio at fodel adfyfyriol yn y dasg hon.
Gwnewch yn siŵr eich bod yn bodloni’r deilliannau dysgu gofynnol ar gyfer y dasg hon (Gweler atodiad 4 y llawlyfr) a’ch bod yn ateb dwy ran y cwestiwn.

Atebwch holl elfennau’r cwestiwn isod. 

	Cwestiwn
Defnyddiwch fodel adfyfyriol i fyfyrio’n feirniadol ar yr anghenion dysgu a nodwyd gennych yn nhasg 1 rhan A o dan bob un o 3 deilliant dysgu GCC.
Rhaid i hyn gynnwys cyfeiriad at hyfforddiant, dysgu, ymchwil a goruchwyliaeth a myfyrio gyda’ch mentor/goruchwyliwr/rheolwr llinell ar y graddau yr ydych wedi cyflawni eich deilliannau dysgu.
Nodwch eich anghenion dysgu i gefnogi eich datblygiad yn y broses o drawsnewid i ddod yn ymarferydd profiadol yn eich gyrfa at y dyfodol ar ôl cwblhau’r rhaglen hon. 

650 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).



Yn y dasg yma byddwn yn defnyddio model adfyfyriol i fyfyrio’n feirniadol ar fy anghenion dysgu rwyf wedi adnabod yn dasg 1 (a) o dan bob un o’r tri diwylliant. Yn y dasg byddwn yn cyfeirio at hyfforddiant perthnasol, y dysgu ac ymchwil rwyf wedi datblygu yn ystod y flwyddyn ac y defnydd rwyf wedi gwneud o oruchwyliaeth a’r sesiynau mentora. Byddwn yn edrych ar sut rwyf wedi cyflawni'r anghenion yma gan nodi anghenion dysgu newydd i gefnogi fy natblygiad yn y broses o drawsnewid i ddod yn ymarferydd profiadol yn fy ngyrfa at y dyfodol ar ôl cwblhau’r rhaglen hon.

Y model adfyfyriol rwyf wedi penderfynu defnyddio yn y dasg yma ydi Cylch Tri Cham (Jasper 2013). Mae’r model yma yn edrych ar y profiad, adfyfyrio a gweithredu. Credaf fod y model adfyfyriol yma yn syml yw defnyddio ond fod yn effeithiol iawn. Yn y flwyddyn ddiwethaf rwyf wedi bod yn datblygu fel gweithiwr cymdeithasol. Gweler mai un o fy anghenion dysgu oedd cael y cyfle i gwblhau asesiadau cyflawn a manwl o fewn maes plant. Wrth ddilyn y model adfyfyriol gweler fy mod wedi cael y profiad dros y flwyddyn i gyflawni'r angen dysgu yma. O fewn y flwyddyn rwyf wedi cyflawni fwy o waith llys.

Rwyf wedi cael y profiad i ysgrifennu datganiad a ‘child impact report’ i’r llys a chael y profiad o fynychu gwrandawiad llys. Wrth adlewyrchu rwyf wedi dysgu'r fformat mae rhaid i waith llys edrych fel ac rwyf wedi cael y gefnogaeth yma o fewn goruchwyliaeth gan fy rheolwr llinell. Gweler fod y maes llys yn rhan gymhleth o fewn maes plant ond teimlaf fy mod wedi cael y gefnogaeth i allu mynd ymlaen i gwblhau’r gwaith. Teimlaf fod y gwaith llys yma wedi fy ngwneud i fwy hyderus i geisio cwblhau fwy o waith yn y maes. Nawr mae angen i mi weithredu ar y profiad yma gan ganfod yr amser i fynd gyda fy nghyd-weithwyr i gysgodi rhai achosion llys.

Yr angen dysgu arall roeddwn wedi ei gydnabod oedd cael y cyfle i wneud ymchwiliadau 47 ar ben fy hun. Wrth ddilyn y model cylch tri cham, credaf fy mod wedi cael y profiad i wneud hyn yn ystod y flwyddyn ddiwethaf. Ar ddechrau’r flwyddyn nid oeddwn yn cael fy ychwanegu ar y rota dyletswydd i fynd allan i wneud ymchwiliadau 47 ond erbyn hyn rwyf yn cael fy nodi lawr fel gweithiwr cymdeithasol sydd â chaniatâd i fynd allan i gwblhau’r ymchwiliadau 47 ar ben fy hun. Rwyf wedi cael y profiad i wneud rhai ar ben fy hun a gyda’r heddlu mewn rhai achosion. Wrth ddefnyddio’r model ac adlewyrchu ar y profiad yma credaf fy mod wedi gwneud y fwyaf o fy ngoruchwyliaeth gyda fy rheolwr.

Teimlaf fy mod wedi gwneud hyn oherwydd roedd ymchwiliad 47 yn rhywbeth hollol newydd i mi ac roeddwn ychydig yn nerfus am fynd allan i’w cwblhau ond drwy gynnal sgwrs a gofyn cwestiynau o fewn goruchwyliaeth rwy’n teimlo fy mod wedi cael yr hyder a chefnogaeth gywir i gwblhau’r ymchwiliadau. Mae cael goruchwyliaeth effeithiol yn caniatáu i unigolion cael cefnogaeth emosiynol ac yn rhoi pwyslais ar unigolion i adlewyrchu ar ei ymarfer (Stanley 2018). Er mwyn symud ymlaen gyda’r math yma o waith rwyf angen sicrhau fy mod yn dal ati i fynd allan i wneud yr ymchwiliadau 47 i ddatblygu ac i ennill fwy o hyder.

Yr angen dysgu olaf roeddwn wedi cydnabod oedd datblygu elfennau risg o fewn gwaith cymdeithasol mwy cymhleth. O fewn y flwyddyn ddiwethaf teimlaf fy mod wedi cael profiad o weithio ar achosion mwy cymhleth ble mae pwyslais ar yr elfen o risg. Gweler fy mod wedi cael y profiad yma o fewn achosion amddiffyn plant cymhleth ble mae angen asesu risg. Wrth adlewyrchu teimlaf fy mod wedi cael datblygu fy elfennau risg oherwydd y math o achosion amddiffyn plant rwyf wedi bod yn gyfrifol am gan sicrhau fod y risg yn cael ei asesu drwy gydol y broses. Teimlaf nawr fy mod yn gallu gweithredu yn bellach nawr gan fy mod wedi cael y profiad cynradd yma i weithio ar feysydd mwy cymhleth yn y dyfodol.

690 Geiriau. 



	Cwestiwn


Myfyriwch ar yr adborth rydych chi wedi’i dderbyn gan unigolion sydd angen gofal a chymorth a/neu eu gofalwyr ac eglurwch sut mae’r wybodaeth hon wedi helpu i ddylanwadu ar eich arfer a’ch datblygiad proffesiynol i’r dyfodol.


100 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).


Cyfanswm tasg 1 rhan B, 750 o eiriau (+/- 10%: dylech gynnwys eich cyfrif geiriau gwirioneddol ar ddiwedd pob adran).

Yn ystod y flwyddyn yma gweler fy mod wedi cael adborth gan y teuluoedd rwyf wedi bod yn ei gefnogi. Teimlaf fod yn bwysig adlewyrchu ar yr adborth negyddol rwyf wedi cael ar rhai adegau. Cafodd cwyn ei wneud gan riant gan fod y rhiant ddim yn teimlo fy mod yn gwneud popeth a ddylwn i fod yn gwneud. Credaf fod yr adborth yma wedi caniatáu i mi ddatblygu fel gweithiwr proffesiynol gan fy mod wedi cael fy nghysuro gan fy rheolwr llinell fy mod yn gwneud pob peth yn gywir a bod hyn wedi hybu fy hyder o fewn y rôl.

102 Geiriau. 

